Diari Oficial de la Generalitat Valenciana


Sumari del DOGV 3541, del 19-07-1999 (1999/6622)

Informació pública del Programa de Desenvolupament de l'Actuació Integrada del Sector de Sòl Urbanitzable sense Ordenació Detallada número 3 del Pla General de San Fulgencio.
------------------------------------------------------------------------------------------------------------------------------------------------------------------------------

### Dades del document

Número de DOGV
:   3541

Data del DOGV
:   19-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6622


Organisme emissor
:   Inversiones Hipotecarias Mediterraneas, SL

Tipus de document
:   Anunci

Informació pública del Programa de Desenvolupament de l'Actuació Integrada del Sector de Sòl Urbanitzable sense Ordenació Detallada número 3 del Pla General de San Fulgencio. [1999/F6622]
  
Mitjançant aquest edicte s'anuncia l'obertura d'un període d'informació pública de 20 dies, comptats des de l'endemà de la publicació en el Diari Oficial de la Generalitat Valenciana, de la documentació de la proposta de Programa d'Actuació Integrada del Sector de Sòl Urbanitzable sense Ordenació Detallada número 3 del Pla General de San Fulgencio, promogut per la mercantil Inversiones Hipotecarias Mediterráneas, SL.
  
Aquesta documentació consisteix en:
  
1. Programa d'Actuació Integrada de la Unitat d'Execució Única del Sector de Sòl Urbanitzable sense Ordenació Detallada número 3 del Pla General de San Fulgencio, promogut per la mercantil Inversiones Hipotecarias Mediterráneas, SL.
  
2. Avantprojecte d'Urbanització de la Unitat d'Execució Única del Sector de Sòl Urbanitzable sense Ordenació Detallada número 3 del Pla General de San Fulgencio.
  
3. Pla Parcial del Sector de Sòl Urbanitzable sense Ordenació Detallada número 3 del Pla General de San Fulgencio.
  
La documentació assenyalada es trobarà a la vista durant els períodes d'exposició pública esmentats, a la notaria del senyor José Antonio Pellicer Ballester, situada a Dolores, carrer de Raimundo de Peñafort, número 1, on es podrà consultar de dilluns a divendres de 09.00 a 14.00 hores, així com a les dependències de l'Ajuntament de San Fulgencio.
  
S'adverteix que, dins del termini de 20 dies, comptats des de la publicació del darrer anunci, qualsevol persona podrà comparéixer a la notaria abans esmentada per a obtenir còpia de l'acta notarial de protocol·lització o sol·licitar que se li exhibisca aquesta, així com presentar al·legacions i/o alternatives tècniques que pretenguen competir amb l'exposada al públic.
  
Així mateix, es fa constar la possibilitat de consultar a l'Ajuntament, durant el termini, les actuacions derivades de la documentació depositada en aquest i de presentar-hi, per a la incorporació a aquestes, tant al·legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que s'estableix en els articles 45, 46 i 48 de la Llei Reguladora de l'Activitat Urbanística.
  
El termini de 20 dies indicat s'ampliarà en altres 20 dies si, durant els 10 primers dies d'informació pública, qualsevol interessat es compromet a formular una alternativa tècnica en competència, substancialment distinta a l'exposada.
  
Les proposicions juridicoeconòmiques es presentaran al registre general de l'Ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'Ajuntament, el dia següent hàbil a la conclusió del termini per a la presentació i, en tot cas, amb la prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions es trobaran a la vista per a consulta i al·legacions, abans de l'aprovació del programa i l'adjudicació de l'execució.